Weekly Photo Challenge: Friendship | MaanKind
platoniese vriendskap, Weekly Photo Challenge: Friendship
Is platoniese vriendskap tussen teenoorgestelde geslagte moontlik? Ons wil graag so glo, en baie mense gaan dit hand-en-tand verdedig, en ander gaan sê no ways, ‘n ondertoon van seksuele energie dryf altyd so ‘n vriendskap.
In my 55 jaar en 359 dae het ek dit wel al beleef dat ek met mans suksesvolle platoniese vriendskappe kon hê. Vriend Frank is seker die beste voorbeeld daarvan. Ons het saam gewerk en was bekend as “die Porra en die boer”. Menige mense het ons van ‘n verhouding verdink omdat ons so gemaklik met mekaar was. Ons het saam rondgery vir werk, ook na die platteland. Saam besigheidstrategieë beplan. Etenstye het ons saam deurgebring en ons was baie na aan mekaar. Baie. Ek onthou veral twee gesprekke baie goed. Die een keer het ons gaan roei op die Randburg waterfront se meer (daardie dag het hy my vertel van die boek Celestine Prophesies), en die ander keer het ons gestap in die berg by die Roodepoort Botaniese tuin (nuwe naam?) se waterval. Beide kere so in ons business suitjies. En tydens die gesprek het hy my met business suitjie, sykouse en al sover gekry om van ‘n bankie af te spring. (Don’t ask!)
Hy het gereeld by ons aan huis gekom, en ook saam met my en my dogter gaan eet/fliek. Maar hy was meer my vriend as ons vriend.
En toe een dag. Een dag toe knip hy ons vriendskap af. Sonder om ‘n rede te gee. Hy wou dit nooit bespreek nie. Dis nou meer as 10 jaar en my hart is steeds seer oor die vriendskap. (Ja, ja, ek weet van reasons en seasons! Hy het my immers daarvan geleer. My hart is seer daaroor, OK?) Ons kon oor alles praat, ons het baie verskil, ons het baie gelag. En hy ignoreer steeds die e-posse wat ek elke paar jaar stuur. Kom ons kyk of hy reageer op die LinkedIn versoek.
Wat dink jy van platoniese vriendskappe tussen teenoorgestelde geslagte?
Wat wag nog op hierdie twee kleintjies, wat nou so saam kan slaap?
22 thoughts on “Weekly Photo Challenge: Friendship”
11 Jun, 2012 at 4:15 pm
Van my beste vriende deur die jare was (en sommige is steeds) mans. Baie van hierdie vriendskappe het egter afgekoel toe daar ‘n meisie / vrou in die prentjie gekom het. Baie min mense glo dat mens werklik net platonies kan vriende wees oor die geslagte heen. Dis soms regtig ‘sad”. Ek dink ook hy het verlief geraak op jou 🙂
Dan is ek ook steeds baie goeie vriende met van my ex-boyfriends. Na die verhoudings afgekoel het, het ons nog genoeg van mekaar gehou om vriende te bly. Ek koester sommige van hierdie vriendskappe, veral een spesifiek, waar ek in die middel van die nag aan sy deur kan gaan klop as ek in die moeilikheid is en visa versa. Bygesê – hierdie een het nie ‘n vrou nie 🙂
11 Jun, 2012 at 4:17 pm
As ek nou so terugkyk, dan was daar by nie een van hierdies ‘n vrou in die prentjie nie
11 Jun, 2012 at 8:48 am
Jou vraag laat my onwillekeurig aan die Ingilse “horses for courses” sêding dink. Dit is moontlik met sekere individue. Ek en ‘n nooi, kom ons noem haar maar X, is al sedert Hoërskool sulke maats. Ek was in die koshuis, sy het by haar ouers in die dorp gebly. Hulle was baie welaf en ek ‘n opreggeteelde armgat. Soms het sy my op ‘n Saterdag kom oplaai en het ons op hulle plaas gaan braai en swem en kaperjol. Dit was glad nie raar dat ons, as sewentien-, agtien jariges heeltemal alleen op die plaas was en kaalgat op die plaasdam geswem het nie. So het ons dan sommer in die son gelê en droogbak, met ons gesigte na mekaar en ons voete die verste weg. En nooit het ons selfs sover as soen gegaan nie, nie een keer nie!
Ek en X is vandag nog vriende wat mekaar gereeld kontak. Sy het drie kinders en is al deur ‘n bloedige egskeiding. Ek is geseënd met ‘n wonderlike huwelik en twee pragtige kinders. Finansieel is ons rolle vandag omgeruil en help ek haar gereeld en graag, met my vrou se wete en goedkeuring…
Ek hoop Frank “kom terug” na jou toe. Vriendskappe is die DNA van geluk, glo ek.
So, dit is moontlik. Ek dink egter nie ek of vroulief sou so gemaklik gewees het met ‘n soortgelyke vriendskap tussen my en Demi Moore nie…
11 Jun, 2012 at 1:13 pm
Vriendskappe is die DNA van geluk,
Dis baie mooi! Dankie vir die deel van jou storie.
9 Jun, 2012 at 4:12 pm
9 Jun, 2012 at 5:46 pm
9 Jun, 2012 at 12:24 pm
Miskien het hy iemand ontmoet wat beswaar gemaak het oor die vriendskap? Nie almal aanvaar platoniesse vriendskappe nie. En jy weet nie wat in die hart is nie.
9 Jun, 2012 at 12:31 pm
Dis net, ons was sulke goeie vriende, dat hy dit sou kon sê!
9 Jun, 2012 at 10:08 am
Hy’t in love met jou geraak, meen ek, of sy vrou was agterdogtig en hy wou haar nie seermaak nie,,,of..of.. wat sal mens sê. Dius jammer hy het nie oop kaarte gespeel nie. Eerlikheid is altyd beter.
9 Jun, 2012 at 11:40 am
Nee, hy was nie getroud nie.
9 Jun, 2012 at 11:42 am
O (het ek dit misgelees?)! Dan is dit die eerste rede. Dan het hy seker maar die regte ding gedoen, net jammer hy het dit nie gesê nie. Kyk hoe maak ek my eie storie op.
Dis baie Shakespearean. Ons moet ‘n opvolg opmaak.
9 Jun, 2012 at 11:43 am
Nee, ek kan nie begin om te dink dis die eerste rede nie! Hy is ook nie gay nie.
9 Jun, 2012 at 11:48 am
Dan is dit helemal iets waaraan jy nie eens kan dink nie.
9 Jun, 2012 at 9:12 am
Ek dink tog dit is moontlik om ‘n vriendskap van kameradie te hê met die teenoorgestelde geslag. Ons het die mooi voorbeeld daarvan gesien in ons getroude seun en sy meisievriendin wat nou in die week doodgeskiet is. Hy het ‘n pragtige stuk daaroor geskryf in “To Lose a Friend,” wat op my wall is.
9 Jun, 2012 at 10:03 am
Ag nee, Kameel! Ek gaan nou kyk. Dis baie hartseer!
9 Jun, 2012 at 8:07 am
Ek kan nou nie saampraat oor platoniese vriendskappe nie…. die naaste wat ek deesdae daaraan kom is via Blogs, en dit geniet ek ! So veilig – en so ‘n vriend ken jou ook maar net deur woorde en kommentare, wonder of dit as vriendskap klassifiseer!
9 Jun, 2012 at 10:04 am
8 Jun, 2012 at 9:10 pm
Dalk het hy die vriendskap verbreek omdat dit vir hom nie meer net platonies kon wees nie?
Die kinderbedjie is pragtig. Verstommend hoe mens net lank daarna kan sit ek kyk. Dit lyk maar na ‘n erg onregverdige verdeling van spasie.
9 Jun, 2012 at 10:05 am
Soos maar altyd in die lewe sal spasie oneweredig verdeel wees… Dis ‘n hele tema eintlik!